ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουνίου 1997 περί καταργήσεως της απόφασης 97/116/ΕΚ για ορισμένα προστατευτικά μέτρα που αφορούν την κλασική πανώλη των χοίρων στη Γερμανία (Κείμενο που παρουσιάζει ενδιαφέρον για τον ΕΟΧ) (97/398/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,
Εκτιμώντας:
ότι, στις αρχές του 1997, σε διάφορες περιοχές της Γερμανίας εκδηλώθηκαν κρούσματα κλασικής πανώλους των χοίρων 7
ότι, συνεπεία της κατάστασης ως προς τη νόσο, η Επιτροπή εξέδωσε την απόφαση 97/116/ΕΚ, της 11ης Φεβρουαρίου 1997, για ορισμένα προστατευτικά μέτρα που αφορούν την κλασική πανώλη των χοίρων στη Γερμανία (3) 7
ότι τα μέτρα που είχαν εγκριθεί με την απόφαση 97/116/ΕΚ τροποποιήθηκαν από την απόφαση 97/196/ΕΚ (4) και με την απόφαση 97/282/ΕΚ (5) 7
ότι τα μέτρα που θεσπίστηκαν με την απόφαση 97/116/ΕΚ θα είχαν προσωρινό χαρακτήρα 7
ότι, ενόψει της εξέλιξης της νόσου, είναι δυνατόν να καταργηθούν τα μέτρα που είχαν εγκριθεί με την απόφαση 97/116/ΕΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 97/116/ΕΚ καταργείται.
Άρθρο 2
Τα κράτη μέλη τροποποιούν τα μέτρα που εφαρμόζουν στις συναλλαγές κατά τρόπο ώστε να συμμορφωθούν προς την παρούσα απόφαση. Ενημερώνουν αμέσως σχετικά την Επιτροπή.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 19 Ιουνίου 1997.